آصف شیخ

آصف شیخ (پیدائش 18 اکتوبر 1982) ایک بھارتی سماجی کارکن ہے۔ وہ ہاتھوں سے گند اٹھانے کے رواج کو ختم کرنے کے لیے مہم (راشٹریہ گریما ابھیان) میں اپنے کردار اور جان ساہس کی کئی مہمات کے ذریعے دلت خاص طور پر دلت-مسلمانوں اور عورتوں کی حقوق کے لیے آواز اٹھانے کے لیے جانا جاتا ہے۔

 نجی زندگی 
آصف شیخ کی پیدائش 18 اکتوبر 1982ء کو مدھیہ پردیش کے شہر دیواس میں ہوئی۔ اس نے وکرم یونیورسٹی، اوجین سے سیاسی سائنس میں اپنی پوسٹ گریجویشن کی تعلیم مکمل کی۔ اس نے اپنی شروعاتی زندگی میں ذات اور دھرم کی بنیاد پر بھید بھاؤ اور بے دخلی کا سامنا کیا۔

 سماجی سرگرمی 
اپنے دوستوں کے ساتھ مل کے اس نے 1999ء میں اسٹوڈینٹ ممبر شپ یونین کے ساہسی ایکتا گروپ کا قیام کیا تاکہ طالب علموں کی سماجی ترقی اور مسائل کے حل کے لیے ان کی حصے داری میں اضافہ کیا جا سکے۔ اس گروہ نے طالب علموں کے مسائل کو حل کرنے کی کوشش کی اور کئی سو بچوں کی مدد کی جو کسی بھی طرح کی تعلیم خاص کرنے سے قاصر تھے، خاص کر کے دلت طالب علموں کو بااختیار کیا۔

اس نے دلتوں کے کاڈر پر مشتمل تنظیم کو ترقی یافتہ کرنے لیے ایک ممبئی کے ادارے یوتھ فار ولنٹری ایکشن (یو یو وی)، سے فیلوشپ حاصل کی۔ فیلوشپ کے وقت کے دوران میں وہ دلت نوجوانوں کا دھیان انسانی حقوق کے مسائل خاص طور پر دلت حقوق پر مرتکز کراتا رہا۔ یہ نوجوان اب منڈل بنا چکے ہیں اور وہ آج بھی انسانی/دلت حقوق اور سماجی ترقی متعلق مسائل پر کام کر رہے ہیں۔

سینٹر فار ایجوکیشن اینڈ ڈاکومینٹیشن، ممبئی کی فیلوشپ کے تحت اس نے مالوا میں دلت سماج کی جانب سے کی گئی جدوجہد اور کبیر بھجن منڈلوں کی تحریک کی دستاویزات مکمل کی۔

دلتوں کو بااختیار بنانے اور سماج سے باہر نکالی گئی برادریوں کے حقوق کے خاطر اس نے اور اس کے کارکن دوستوں نے 2000ء میں ایک انسانی حقوق کی تنظیم جان ساہس بنائی۔ سالوں کے دوران میں جان ساہسhttp://www.jansahasindia.org انسانی حقوق کی وکالت کرتے ہوئے ایک اہم تنظیم کے طور پر ابھری ہے۔

 حوالہ جات 

زمرہ:1982ء کی پیدائشیں
زمرہ:بقید حیات شخصیات
زمرہ:بھارتی فعالیت پسند
زمرہ:دلت فعالیت پسند
زمرہ:ضلع دیواس کی شخصیات
زمرہ:فعالیت پسند
زمرہ:مدھیہ پردیش کے سماجی کارکنان
زمرہ:مدھیہ پردیش کے فعالیت پسند
زمرہ:وکرم یونیورسٹی کے فضلا
زمرہ:دیواس کی شخصیات